OpenLLM-France/wikimedia huggingface dataset:
# D’am mipien

| ◄ Histor ar bloaz 1899 | D’am mipien | Petra eo ar vro ► |
* Skuiz gand eul labour donn, evit chom ato paour,
* Pa bourmen al laeroun, ken lorc’hek gand ann aour,
* Glac’haret o sonjal e teu da veza treac’h
* Ar re fall d’ar re vad, e pep stad, e pep leac’h,
* Ha kounnaret, dreist holl, o welet Fransisien
* O tont d’en em stleja dirag ar Iuzevien,
* Va dourn, enn eunn taol kount, a gren gand ar gounnar.
* Ha va fluenn kerkent zo diskaret d’ann douar.
* Koll a rann, eur mare, nerz-kaloun, spered lemm,
* Evel eur bugelik e venn klevet o klemm :
* « Perag taoler pelloc’h a bep seurt malloziou
* War gement a vouillenn, war gement falloniou ?
* A-walac’h a labour, hag a-walac’h a boan !
* Me fell d’in a vrema tec’het diouz ann emgann. »
* Er gampr dosta kerkent e klevann eur vouez gae,
* Ken dudiuz ha mouez al labousik er c’hae ;
* Va bugel iaouanka, ken koantik hag eunn El,
* A ioa, seder ha sioul, kousket enn he gavel ;
* Hogen, a-boan m’en deuz klevet ar breur hena
* Mouez ar c’hrouadurik, dihunet mad brema,
* Heb chom da varc’hata, da gaout he vreur bihan
* E lamm, enn eur gammed, evit poket d’ezhan.
* Bugaligou dinam, c’houi ne c’houzoc’h ket c’hoaz
* Perag ez eo rannet kement kaloun eur goaz,
* Dont a reoc’h da greski, c’houi c’houzanvo, d’ho tro,
* Evel-d-oun marteze, meur a boaniou garo.
* Hag e venn digaloun da derri va fluenn,
* Heb ho lakat da gaout kas ouz ar Iuzevien ?
* Evel kement a dud e iafenn da guzet,
* Heb herzel, ha gand aoun da veza chadennet ?
* O ! nan, nan, evid-oc’h ez euz meur a varzaz
* Grisiennet em empenn, hag em dourn eur penn-baz ;
* Ha ma teuann da vervel, mac’hagnet enn argad,
* Lennit kement barzaz en deuz skrivet ho tad,
* Ho spered vo lemmoc’h, nerzusoc’h ho kaloun,
* Hag ez eoc’h, evel-d-oun, enn araok, hag heb aoun.
# D’am menez

| D’am menez | E goudor Roc’h ar Feunteun ► |
* O va menez benniget,
* Va menez muia-karet,
* Test eus va c’henta sellou
* Ha va c’henta kammejou,
* Ouz da droad, em yaouankiz,
* Nerz an Awen a zantis
* O redek en istoriou,
* Rimadellou ha soniou,
* Kontet pe ganet da noz,
* A-raok mare ar repoz,
* ’Pad ma trôe an hinkin
* E skleur ar goulou-rousin.
* Tost d’it e veven eürus,
* Pep tra d’in ’oa talvoudus ;
* E ti kement amezeg
* An darempred a oa c’houek ;
* Holl ’tremenent o buhez
* Pinvidik ’n o faourentez.
* Aboue m’am eus da guitêt,
* Da wel a gavan kaerêt.
* Da noz, pa blegez da chouk,
* Pa ’n em c’hrounnez a liou moug ;
* E tommder an heol bervet
* Pa vez da lann alaouret ;
* Pa zigouez c’hoaz an erc’h gwenn
* Da c’harlantezia da benn,
* Em c’hreiz e tason eur c’han
* Skiltrus ha doun ha ledan,
* Eur vouez na vez nepred mud :
* Komz a ra en avel yud,
* Hag en distera aezenn
* E klemm en huanadenn.
* N’oufe kana telenn aour
* Skleroc’h ton d’am skouarn baour !
* Bez’ eo mouez ar Gelted koz
* A gar boudal o menoz
* En Arre, o minihi,
* Pa rankjont lezel o zi
* Rag ar gwall-ziaveziad
* A vac’has douar o zad.
* Ennoun en em led da vouez
* ’Vel al lano war an traez,
* O va menez benniget,
* Va menez muia-karet !
* ↑ Inspiration poétique
* ↑ Da lavaret eo ar Zaozon a reas da Vreiziz tec’hout diouz Breiz-Veur, o bro genta.
# Dans-tro

Oberennoù damheñvel pe handelvoù all zo ivez, gwelout Danz-Tro (1) ha Danz-Tro (2).
| ◄ Kaourintinig ha Marivonig | Dans-tro | Ar paotr glac’haret ► |
Eur zôn goz diouz doare kana epad an dansou breizek ; bet kanet e Kastell-Paol da c’houel ar Bleun-Brug.
* Naontek gwenneg ha pevar,
* Va zroad a zo re bounner (bis).
* Ne din mui d’ar c’hoad,
* Kar re bounner, kar re bounner,
* Ne din mui d’ar c’hoad
* Kar re bounner eo va zroad…
* Triouec’h gwenneg ha pevar, etc, etc.
* Seitek gwennek ha pevar…
* C’houezeg gwenneg ha pevar…
* Pemzek gwenneg ha pevar…
# Danz-Tro (2)

Oberennoù damheñvel pe handelvoù all zo ivez, gwelout Danz-Tro (1) ha Dans-tro.
| ◄ Danz-Tro | Danz-Tro | Ar paourkeaz Lanik  ► |
* Ugent kuennek ha pevar
* va zroad a zo re bonnar,
* Ugent kuennek ha pevar
* va zroad a zo re bonnar,
* Na iein mi d’ar c’hoat car re bonnar, car re bonnar,
* na iein mi d’ar c’hoat car re bonnar e va zroad.
       Notes. — Cette ronde se continue ainsi :
Naontek kuennek ha pevar = Dix-neuf sous et quatre.
Trihuec’h kuennek ha pevar =Dix-huit sous et quatre.
Etc., etc.
* ↑ Re bonnar pour re bouner = trop lourd.
* ↑ Na iein mi pour ne zin mui = je n’irai plus.
* ↑ e pour eo = est.
# Dansomp !

| ◄ N’ankounac’haomp ket ! | Dansomp ! | En eur ziskenn da Zant-Herbot ► |
Da Albert Chevalier.
* « Kemer eun tamm plijadur »,
* Eo lavar eun den fur.
* Evit-se en hon goueliou,
* Kendalc’homp an dansou.
* An dans ’zo sin a yec’hed
* En eur c’horf askellet,
* Eun eur a ziverr-amzer,
* Hag ouspenn eun dra gaer,
* A ra tridal e bro Vreiz
* Ar c’halonou ’n hor c’hreiz.
* Petra ’gaver digempen
* Ebarz eun abaden ?
* ’Vit gwir, perag kaketal
* Awechou c’hoant dansal ?
* Evidoun hen ansav frank
* Am eus danset hep mank.
* Fae ’ta war ar baotred koz
* Na glaskont met repos,
* A glemm o zreid ’n o boutou
* Pa usont o zachou !
* Lakit raktal ’n o c’henver
* Ar sklocher, an ever,
* ’Ra alies re gofad
* Evit gallout lampat.
* C’hoant am eus, en o c’hichen,
* Da renka pep mouchen,
* Plac’h santel war he menoz,
* ’Zufe ar baradoz ;
* Met pa skoio war e zor
* ’Kavo ar purgator.
* Dansomp, paotred ha merc’hed,
* An dans, ra vo meulet !
# Danz-Tro (1)

Oberennoù damheñvel pe handelvoù all zo ivez, gwelout Danz-Tro (2) ha Dans-tro.
| ◄ | Danz-Tro | Danz-Tro  ► |
* 1
* Ha c’hui potik ’n douar neve,
* ladirala, ladirala,
* Ha c’hui potik 'n douar neve,
* hag eaz e d’hoc’h-hu but aze ?
* 2
* Gweloc’h e ve d’hoc’h-hu tol evez,
* ladirala, ladirala,
* Gweloc'h e ve d’hoc’h-hu tol evez
* Ha Kaout ’r plac’h yaouank ’n ho kostez.
* 3
* Mag e ma ho c’hoant enn danz,
* ladirala, ladirala,
* Mag e ma ho c’hoant enn danz,
* ha but e ma enn assurans :
* 4 (Exécuter comme le 3$^e$ couplet.)
* Tol an dorn divar he fenn
* Ladirala, ladirala,
* Tol an dorn divar he fenn
* Ha chench aneï kreiz an dachen
* 5 (Exécuter comme le 3$^e$ couplet.)
* Setu aze ma digouet
* An daou zen joli da velet.
* 6 (Exécuter comme le 1$^{er}$ couplet.)
* Daou zen joli ha daou zen gai,
* Ha plumachennou deuz o zaë.
* 7 (Exécuter comme le 3$^e$ couplet.)
* Plumachennou deuz o zok
* Eun da zreon̄ hag eun d’oc’h rok.
* 8 (Exécuter comme le 3$^e$ couplet.)
* Eun da c’houk hag eun da iar
* Hag eur c’hostraïk d’ar glujar.
* 9 (Exécuter comme le 1$^{er}$ couplet.)
* Penestou kroez var ar c’hreis-te
* Hag int ’zigor pa zav an de.
* 10 (Exécuter comme le 3$^e$ couplet.)
* Int ’zigor pa zav an de
* Ken klouz an eil ’vit egile.
* 11 (Exécuter comme le 3$^e$ couplet.)
* Tro an heol an penest braz,
* Ha c’hui potr yaouank oet d’ho plas
Un certain usage est assez intéressant ici à rapporter. C’est celui-ci. Avant de commencer la ronde, on tourne très lentement en se tenant, naturellement, par la main et en chantant :
* Damn-ni hon daou da ober bal,
* An aotrou Kure a skandal !
Puis, après avoir deux fois prononcé cette terrible phrase, pour se faire la conscience, l’on tourne et chante très vite ce qui suit, avant que d’attaquer la ronde :
* ’N otrou person, den a feson,
* raï ’n absolven d’an dansourien.
* ↑ Dans cette pièce et les suivantes, nous reproduisons scrupuleusement la forme des dialectes parlés.
* ↑ But pour Bout ou beza = être.
* ↑ Mag pour Ma ou Mar = si.
* ↑ Penestou pour prenestou = fenêtres.
* ↑ Klouz, forme du breton morbihannais pour koulz, usité généralement dans le Finistère.
* ↑ An, pour ar = le, la. Cette forme de l’article breton est en usage en général dans la zone où les femmes portent la grande collerette.
* ↑ Oet pour eet ou it = allez.
* ↑ Nous avons relaté cet usage dans un recueil de mélodies bretonnes, destiné au concours de 1904 de la Schola Cantorum.
* ↑ Damn-ni pour deomp-ni = allons nous.
* ↑ Raï’ mis pour raïo = donnera.
# Intaon al lochenn

* Er bed-mân nak aour nak arc’hant
* N’ho deus biskoas staghet va c’halon ;
* N’hont nemert eur c’hès païsant,
* Hevrus he voann em c’hondition ;
* Mais va fried karantezus
* Hirio a gollân, pebès ankenn !
* Goëlet a n’hôn ket malhevrus ?
* C’huec’h krouadur am eus em lochenn.
* D'ar c’houls ma voa beo va frièt,
* He furnès a charme va c’halon ;
* Va bugale eus va c’hàret,
* A roe din konsolation ;
* Bep eïl oll he pokenn deze,
* Un tad hevrussoc’h na vo bikenn,
* Dre ho jestou tenèr bemdè
* He voann hevrus ebars em lochenn.
* Da vintin, pa zan d’am parkou
* Adare da gommans va devès,
* He lesan va bugaligou
* Eus va zi da ghemerad evès,
* Ha da noz, pa deuân en dro,
* Evit va distreï eus va ankenn
* En em stardont oll var va zro,
* D’am c’honsoli ebars em lochenn.
* Bras voa va laouënidighès
* Pa vijenn er ghèr gant va ziad,
* Bremân pa velan va merc’h kès
* An dour a deu var va daoulagad ;
* Seblantout a ra din bepret
* Goëlet he mam dener em c’hichenn,
* En despet d’ham c’heus diremet
* Hon c’hoas hevrus ebars em lochenn.
* O ma c’halfenn eb kaout miser
* Sevel ha deski va bugale !
* Me a halfè gant ann amser
* Fortunia va merc’hik martese ;
* Neuse va fautret a veo bras,
* Barrek da labourad un dachenn,
* Em c’hozni mên a hallo c’hoas
* Beza hevrus ebars em lochenn.
* Hevrus meurbed me n’em gavo
* P’ho goëlin ho c’hounit ho bara,
* Neuze pa deuïo ar maro
* Eus ar vuez-mân d’am dilivra,
* Va minnionet am enterro
* Gant va fried pe en e c’hichenn,
* A va bugale a ranno
* Va zam tieghès a va lochenn.
# Invocacion d’ar Verc’hes Santel

Oberennoù damheñvel pe handelvoù all zo ivez, gwelout Me a laqa va fizianç.
| ◄ Cantic en enor d’ar Verc’hes | Invocacion d’ar Verc’hes Santel | Evit ar Venediccion ► |
* Me a laqa fizianç,
* Guerc’hes, èn ho sicour ;
* Accordit hoc’h asistanç
* Enep an adversour.
* Pa sqoï va heur diveza,
* Me bed ho madèles
* Da obteni din beza
* Placet gant an Æles. Amen.
# Introduction d’ar Vuez devot

Ar guenta Quevren eus an Introduction, pehini a gompren an Avisou hac an Exerciçou requis evit cundui an Ene adalec e c’henta desir d’ar Vuez Devot betec ar resolution antier d’e antrepreni.
An eil Quevren eus an Introduction, pehini a gompren naouspet seurt avisou evit sevel an Ene etrese Doue dre an Oræsonou ha dre ar Sacramanchou.
An trede Quevren eus an Introduction, eleac’h ma zeus cals a avisou evit an exerciç eus ar vertuziou.
Ar pedervet Quevren eus an Introduction, pehini a gompren an avisou necesser a enep an dentationou ordinal.
Ar pempet Quevren eus an Introduction, pehini a gompren exerciçou hac avisou evit renouveli an ene hac evit e renta ferm en devotion.
# Intron ar Faouet (Gwilherm, 1905)

Oberennoù damheñvel pe handelvoù all zo ivez, gwelout Itron ar Faoued.
| ◄ Guerz ar c’hloarek yaouank | Intron ar Faouet | ► |
* 1
* Ma iefen-me d’an arme evel ’m euz prometet,
* E plec’h lakefen-me ma berger’ da viret ?
* E plec’h lakefen-me ma berger’ da viret ?
* 2
* Digasit hi d’am zi breur, digasit ma keret :
* Ha m’he lakaï e kambr gant va intronezet
* Petramant ba ’r zal gant va demezelet.
* 3
* Oa ket sortiet mad, gé ! he dreid demeuz an ti
* Ma gommanchezont toud da gonta pouc’h d’ezhi. (bis)
* 4
* Diwisket ho habi ru, hag habi gwen guisket,
* Ma iefec’h-tu d’al lannou da zioual an denved. (bis)
* 5
* Epad ha ar seiz vloa ne ree nemed gouela
* Tremen he doa seiz vloa, ne ree nemed kana. (bis)
* 6
* Debonjour d’hoc’h plac’h yaouank, c’hui ’zo huel menez
* C’hui ’zo huel menez o tioual ho tenved : (bis)
* 7
* Salocroas, emezhi, me n’oun ket plac’h yaouank,
* Me ’zo eun intron vad deuz maner ar Faouët. (bis)
* 8
* Me ’zo eun intron vad deuz maner ar Faouet,
* E m’ on abaou’ seiz vloa-so o tioual va denved. (bis)
* 9
* Ma m’oc’h eun intron vad, gé ! deuz maner ar Faouet
* Me ia di ragtal da vel a heon ven lojet. (bis)
* 10
* Dibonjour d’hoc’h-hu oll braz evel bihan :
* E plec’h e ma bergerez, hag e plec’h e ma ? (bis)
* 11
* Da vergerez-te, breur, zo eet da vale gant va intronezet
* Petramant ba ’ar zal gant va demezelet. (bis)
* 12
* Pani respetti ma mamm, gé ! ha respetti va zad
* Me m’ oa lakeet va c’hleon da ruio gant da c’hoad. (bis)
Notes. — Cette pièce ne nous semble pas complète. Nous possédons encore quelques couplets chantés par une autre personne. Nous n’avons pas voulu compléter et laissons au lecteur le soin de juger entre cette version et les différentes pièces recueillies par MM. de la Villemarqué et Luzel.
Que l’on s’en rapporte au Barzaz-Breiz (l’épouse du Croisé) ; aux Guerziou de Luzel : Ar marc’heger hag ar verjeren, et An daou vreur.
* ↑ Pani pour paneve = si… ne.
* ↑ va c’hleon pour va c’hleze = mon épée.
# Foariou Aodou-ann-Hanter-Noz

| ◄ Foariou ar Finister | Foariou Aodou-ann-Hanter-Noz | Ur Gir war Iez ar Vretoned ► |
FOARIOU AODOU-ANN-HANTER-NOZ (Côtes-du-Nord). Ar foariou a zigouez d’ar sul, pe da vouel berr, n’ho d-euz lec’h nemet ann dewarlec’h, nemet re ar Faouët, pere a zo kaset d’ar merc’her.
# Fontanella

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Fontanella (1846)
* Fontanella (1867)
* Fontanella (1883)
E Gwerziou Breiz-Izel, gant Fañch an Uhel :
E Bleuniou-Breiz :
E Gwerziou ha Soniou Breiz-Izel, gant Maurice Duhamel :
# Fontanella (Duhamel)

Oberennoù damheñvel pe handelvoù all zo ivez, gwelout Fontanella.
| ◄ Seziz Gwengamp | Fontanella | Marc’harit Charlez ► |
* Fonanella a barouz Prat,
* Braoa denjentil ’wisk dilhad,
* En eus laeret eur benherez,
* Diwar barlen he magerez.
TRADUCTION. — La Fontenelle, de la paroisse de Prat, — Le plus beau gentilhomme qui porte des habits, — A enlevé une héritière — De dessus les genoux de sa nourrice.
Chanté par Menguy et Léon, Carhaix.
* Fonanella en deus gret le
* Biken en Breiz troad ne lakje,
* Koulskoude n’eus laret gaou,
* Eman e Plouneve ar Faou.
TRADUCTION. — La Fontenelle a fait serment — Que jamais il ne mettrait le pied en Bretagne ; — Pourtant il a menti : — Il est à Plounevez-du-Faou.
Chanté par M. François Jaffrennou, Karnoet.
* Na cheleuet ’ta, na cheleuet,
* Nag ur sonnen a neùé saùet,
* Hé roulanla !
* Nag ur sonnen a neùé saùet.
TRADUCTION. — Ecoutez donc, écoutez — Une chanson nouvellement levée — Hé ! roulanla ! — Une chanson nouvellement levée.
Chanté par M. Loeiz Herrieu. (Guerzenneu ha Soñnenneu Bro-Guéned.)
* « Penherezig, d’in a leret
* Pera ’koste ar c’hleu a glesket ? »
* « Klask bokedo Santez Annan
* Na da rei d’am niz bihannan. »
TRADUCTION. — « Petite héritière, me direz-vous — Ce que vous cherchez à côté du talus ? » — « Je cherche des fleurs de Sainte-Anne — Pour donner à mon plus petit neveu. »
Chanté par Maryvonne Bouillonnec, Tréguier.
# Languidic

Oberennoù damheñvel pe handelvoù all zo ivez, gwelout Langidik.
| ◄ Envnic Crec’h-Simon | Languidic | Mab ar bourew ► |
O vont d’ann offern da Languidic (ter) Me ’m boa choaset eur vestrezic ;
 Me ’m boa hi choaset tostic d’in, (ter) Eur vrao a blac’h, plijout ra d’in.
 N’eo ket balamour ma ’z eo coant, (ter) Plijout a ra d’am zantimant.
 — Plac’hic iaouanc, d’in-me lâret (ter) A belec’h e teut, pe ec’h et?
 — Dimeuz ar gêr donet a ran, (ter) Da Languidic monet a ran.
 — Da Languidic na iefet ket, (ter) Da Landevant, na lâran ket.
 En Landevant p’int arruet, (ter) En hosteliri ez int et.
 — Demad, hostiz hac hostizès, (ter) Boud oc’h eus gwin mad da evès ?
 — Boud ’zo gwin ruz boud ’zo gwin gwenn, (ter) Ar pez a garfet da c’houlenn.
 — Digasit d’in euz ar gwellan, (ter) Calon ma dousic a zo clan.
 — Daou zen iaouanc, d’in leveret (ter) C’hui ’zo dimezet pe n’oc’h ket ?
 — Oh ! ia, nin ’zo dimet hon daou, (ter) Ni ’zo dindan ann embannaou ;
N’eo ket ’n ho ti, tavarnourès, (ter) Am boa me choaset ma mestrès :
 Me ’m boa hi choaset tostic d’in (ter) Eur vrao a blac’h, plijout ra d’in ;
 N’oa ket balamour ma oa coant, (ter) Plijout a re d’am zantimant.
Canet gant Mie Ane ann Noan.
# Landripen, Landrapen

| ◄ Kimiad daou zoudard yaouank | Landripen, Landrapen | Son Annaïk Rozmar hag Yvon Guillo  ► |
* 1
* Pa oan kommans ma ziagez,
* Me oa ken paour, landripen, landrapen,
* Pa oan kommans ma ziagez,
* Me oa ken paour ’vel d’ar por-kez.
* 2
* ’Ma nemed eur c'hoz bankik brein̄
* Hag eur c’hoz varc’hik, landripen, landrapen,
* ’Ma nemed eur c’hoz bankik brein
* Hag eur c’hoz varc’hik d’am dougen.
* 3
* Disul vintin enn oferen
* ’Ma ket kredet, landripen, landrapen,
* ’Ma ket kredet sevel ma fenn.
* 4
* Klevet an dud e lavaret :
* Setu erru, landripen, landrapen,
* Setu erru paotr an diou c’hroeg.
* 5
* Devez de rog gouel Vadalen
* E oa ar foar, landripen, landrapen,
* E oa ar foar e Rosporden.
* 6
* Ma marc’hik fall n’eet ket a zreon
* Pe me ho sammo, landripen, landrapen,
* Pe me ho sammo var ma c’heign.
* 7
* Ha me he zammaz var ma c’heign
* ’Vit he gas da foar, landripen, landrapen,
* ’Vit he gas da foar a Rosporden.
* 8
* Donet eun den a fa ’n teod fall
* Ha kas ar vrud, landripen, landrapen,
* Ha kas ar vrud gathon a-bell.
* 9
* Aze ’zo arru eur mel den
* Ha ma ’n diaoul gathon, landripen, landrapen,
* Ha ma ’n diaoul gathon var he geign.
* 10
* 'N otrou kure, eb heñ bidi
* Ha dont d’an hent, landripen, landrapen,
* Ha dont d’an hent d‘he gonjuri.
* 11
* E ma du-ze koztik an hent
* Tronsed he lost, landripen, landrapen,
* Tronsed he lost, skrignet he zent.
* 12
* Tronsed he lost, skrignet he zent
* Gwassoc’h ao brem’, landripen, landrapen,
* Gwassoc’h ao bremen, ’vit oa kent.
* 13
* Otrou kure, c’hui ’zo tiet
* Dont da gonjuri, landripen, landrapen,
* Dont da gonjuri ar c’hezek.
* 14
* ’N otrou kure ’ma braz he veg
* Dont da gonjuri, landripen, landrapen,
* Dont da gonjuri ar c’hezek.
* ↑ Ma pour n’em oa = je n’avais.
* ↑ A zreon pour a zrenv = en arrière.
* ↑ A fa pour hag enn devoue = et avait.
* ↑ Gathon pour ganthan = avec lui.
# Langidik

Oberennoù damheñvel pe handelvoù all zo ivez, gwelout Languidic.
| ◄ Evnig Krec’h Simon | Langidik | Mab ar bourew ► |
* O vont d’an ofern da Langidik,
* Me ’m boa choazet eur vestrezig,
* Me ’m boa hi choazet tostik d’in,
* Eur vrao a blac’h, plijout ra d’in.
TRADUCTION. — En allant à la messe à Languidic, — J’avais choisi une maîtresse. — Je l’avais choisie tout près de moi, — Une jolie fille qui me plaît.
Chanté par Yves Menguy, Pleven.
# Laouenanik-Breiz

E kichenik va dor,
Euz eul laouenanik
N’en deuz neiz, na goudor
Ar c’heaz paour bihanik !
Dindan eur bod spern gwenn,
A gurunaz Jezuz,
E pleg sioulik he benn,
P’en deuz poan en em guz.
Pa vez erc’h ha ienien,
Pa c’houez iud ann avel,
Etre daou vean e kren,
E stok he ziouaskel.
Pa deu ’nn nevez amzer
Da vleunvi ann deliou,
Da welet eo seder
E kreiz he ankeniou.
Enn han evel er goan,
Ne ra nemet kana :
Ez euz er bed-ma poan
Ha ne dalv ket gouela.
Kenta ma tarz ann deiz,
Euz a veg ar wezenn
E veul Doue ha Breiz,
E lavar he bedenn.
Ken a strakl he galoun
E strink he ganaouen ;
O klevet ho mignoun,
Evned Breiz zo laouen.
Pa vez gant eunn drean lemm
Toullet ruz he droadik,
He zec’h heb en em glemm.
Gant penn he askellik.
Terri ra he zec’hed
E ribl eur c’houerenn,
Gant eur c’hlizenn a red
Hed-a-hed eunn delienn.
Gant eur previk hep-ken
A gav dre ann hentchou
E ra he bred, laouen,
N’eo braz he ezommou.
Pa vez kuzet enn dour
Goulaouen gaer ar bed,
E kan dudiuz, ken flour
Ne gousk al laboused :
« Ne nijinn ’vel ann deiz,
» Va askel zo re verr ;
» Me c’houl mervel e Breiz,
» O veuli va c’hrouer. »
# O Kalon Zakr

Oberennoù damheñvel pe handelvoù all zo ivez, gwelout O Kalon Sakr eus ma Jezuz ha Cantic en henor calon sacr Jesus.
| ◄ Enor ha gloar da virviken | O Kalon Zakr | Laket am euz a-gren em speret ► |
* O Kalon zakr euz ma Jezus,
* Kalon meurbet karantezus,
* Plijet resev, me ho suppli,
* An dezir am euz d’ho meuli.
* C’houi zo ar zoursen bresius
* Euz ar grasou krenv ha nerzus
* A resevan da bep mare
* Hag a douch kement ma ine.
* O Kalon zakr, c’houi zo eun or,
* Hag a welan bepret digor,
* Da zigemer ar bec’herien,
* Pa fel d’he ober pinijen.
* Bet on ziouas ! o ma Zalver,
* Dianoudek en ho kenver :
* Zellet ouz ma ine ingrad,
* Distrei a ran a galon vad.
* Torret am euz lezen Doue
* Kant ha kant mil gwej em bue :
* Muntrer euzus, bugel divad,
* Treuzet am euz Kalon ma Zad !
* Pastor mad, c’houi ec’h euz klasket
* An danvad a oe dianket,
* Setu-hi o c’houlen pardon,
* Digoret dezi ho Kalon.
* Stouet ol betek an douar,
* Hon c’halon rannet gant glac’har,
* Kriomp gant eur vouez truezus :
* Pardon, pardon, Kalon Jezus !
* Pardonet d’imp-ni kristenien
* An diegi hag ar ieinien
* Hon euz bet ouzoc’h, keit amzer,
* Er zakramant euz an Oter.
* Pardonet c’hoaz an torfejou,
* An dismegans, ar blasfemou,
* Gret eneb d’ac’h gant ar re-fal,
* Ken goaz hag er C’halvar gwejal !
* Me garfe gant ma goad goalc’hi
* Ma malis, ma ingrateri :
* Da vianan me o gouelo,
* Betek an heur euz ma maro.
* Ouspen-ze en hoc’h ilijou
* Gant doujans e rin pedenou :
* Ha lies er gomunion
* E tigorin d’ac’h ma c’halon.
* An Oferen c’hoaz a glevin
* Kel lies gwej ha ma hellin ;
* Eno ’c’h ofrin genac’h d’ho Tad
* Ho Kalon bev ha leun a voad.
* Ho pet zonj ive, ni ho ped,
* Euz kalon ho Mam, bet treuzet,
* En harz ar Groaz gant seiz kleze
* Dre an ners euz he c’harante.
* Unanomp breman hon mouejou,
* Ha laromp dre hon c’hantikou :
* Gloar d’ho Kalon, Zalver Jezus,
* Gloar d’ho Kalon, Mam druezus !
# O Messi, ô Salvér !

| ◄ De Jesus, christén fidel | O Messi, ô Salvér ! | Anfin é tosta en amzér ► |
* O Messi, ô Salvér,
* Hui e huel stad trist hun inean,
* D’hun zennein a visér,
* Deit bean, deit bean, deit bean.
* Ah ! dischennet, deit d’hur prenein,
* A zorn Satan deit d’hun zennein ;
* Deit, ô Messi, deit d’hur salvein.
* O Messi, ô Salvér, etc.
* Troeit hou colér a ziar-n-amb,
* Étal hou treid é huannadamb,
* Én-oh hemb quin é espéramb.
* En ihuern é counar
* Ne glasq meit feahein hun inean ;
* Salvér, deit ar en doar,
* Deit bean, deit bean, deit bean.
* O Messi, etc.
* Revou cleuet hun huannadeu,
* Rezei d’emb cavouèt er madeu,
* Collet, sihoah ! dré hur fauteu ;
* Gùélet, men Doué, hun dar,
* Hou pet truhé doh hun inean,
* Baiet-é ér glahar :
* Deit bean, deit bean, deit bean.
* O Messi, etc.
* Eid hur secour mar dischennet,
* Dor en ihuern e vou chairret
* Ha dor en nean vou digueoret ;
* Hui-é hun espéranç,
* Dischennet enta ag en nean,
* Eit bout hun delivranç,
* Deit bean, deit bean, deit bean.
* O Messi, etc.
* Pligeèt guet-n-oh rein d’emb un dé
* Er bonheur de gannein én né
* Hag hou cloër hag hou caranté.
* Aveit séhein hun dar
* Hag hun zennein guet-n-oh d’en nean,
* Dischennet ar en doar,
* Deit bean, deit bean, deit bean.
* O Messi, etc.
* J. G.
# O Roue an êe

| ◄ Digueri ra dôr santel an tabernacl | O Roue an êe | Er myster-mâ, va Doue ► |
* ORoue an êe,
* C’hui hon rent eürus bemde ;
* Chelaouit hor peden ;
* C’houi chomo ganemp da virviquen.
* Carantez ardant,
* Amàn presant,
* C’houi n’em immol evidomp bep momant ;
* Ha d’an den marvel
* C’houi offr eur bevanç a zo eternel. O Roue.
* Dre anaoudeguez
* Ho pugalez
* A offr gracoü, Jesus, d’ho madelez :
* O c’halon contant,
* Dêc’h-u a vezo eternelamant. O Roue.
* A voueziou digor,
* Canomp enor
* Da Jesus a zo hor guir Redemptor.
* Canomp da james
* Mil meuleudi evit e vadelez. O Roue.